MÓRÁGY KÖZSÉG ÖNKORMÁNYZAT

Képviselő-testülete

**Szám:M/125-5/2018.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2018. március 19-én** 15,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Mucska Melinda, Illés Béla, Ördög Zoltán képviselő (5 fő)

**Tanácskozási joggal megjelent:** Bakó Józsefné jegyző

**Jegyzőkönyvvezető**: Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. Javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi pontok:**

**1.Szavazatszámláló Bizottság tagjainak megválasztása**

 Előterjesztő: Glöckner Henrik polgármester,

(írásbeli előterjesztés)

**2.Mórágyi Általános Iskola alapító okirat, szakmai alapdokumentum véleményezése**

Előterjesztő: Glöckner Henrik polgármester

(szóbeli előterjesztés)

**3. Civil szervezetek részére 2018. évi pályázat kiírása**

Előterjesztő: Glöckner Henrik polgármester

 (szóbeli előterjesztés)

**4. Egyebek**

**5. Kérdések, interpellációk**

**Napirendi pontok tárgyalása:**

**1.Szavazatszámláló Bizottság tagjainak megválasztása**

 Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**29/2018.(III.19.)képviselő-testületi határozat**

szavazatszámláló bizottság tagjainak megválasztása

Mórágy Község Önkormányzat Képviselő-testülete választási eljárásról szóló 2013. évi XXXVI. tv. 24.§ 1. bekezdés értelmében - a következő országgyűlési képviselők általános választásának kitűzését követően az új szavazatszámláló bizottság alakuló üléséig - a Mórágy községben működő szavazatszámláló bizottsági tagoknak, illetve póttagoknak az alábbi személyeket választja:

1. **számú szavazókör**

Választott tag:

* *Kardos Zsuzsanna 7165. Mórágy, Alkotmány utca 10.*
* *Tóthné Nagy Mária 7165. Mórágy, Szabadság utca 59.*
* *Dittrich Tünde 7165. Mórágy, Petőfi utca 18.*

Póttagok:

* *Becker Erzsébet 7165. Mórágy, Szabadság utca 10.*
* *Rohr Gabriella 7165. Mórágy, Kossuth u. 32.*
1. **számú szavazókör**

Választott tag:

* *Mikóczi Anikó 7165. Mórágy, Kismórágyi utca 28.*
* *Vámosi Ágnes 7165. Mórágy, Kismórágyi utca 42.*
* *Sztojka József 7165. Mórágy, Kismórágyi utca 39.*

Póttagok:

* *Horváth Imre 7165. Mórágy, Kismórágyi utca 53.*
* *Fülöp György 7165. Mórágy, Kismórágyi utca 51.*

A testület felhívja a Polgármestert, hogy a bizottsági tagokat és póttagokat a választási eljárásról szóló 2013. évi XXXVI. törvénynek megfelelő esküt tettesse le.

Határidő: 2018. március 29.

Felelős:-Glöckner Henrik polgármester

**2.Mórágyi Általános Iskola alapító okirat, szakmai alapdokumentum véleményezése.**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester ismertette a képviselő-testület tagjaival a Tamási Tankerülettől érkezett megkeresés tartalmát, amelyben a Mórágyi Általános Iskola átszervezéséhez kérte a testület támogatását, amely a szakmai alapdokumentum módosításával jár. Az átszervezés tartalmazza a 7165. Mórágy, Alkotmány utca 40. házszámú, 602 helyrajzi számú telephely tulajdonjogának visszaadását az önkormányzatnak, ezzel a tankerületi központ vagyonkezelési joga megszűnik. Az önkormányzat által működtetett konyha, ebédlő és orvosi rendelő is ezen a helyrajzi számon van. Az épületben található tornaszobát, öltözőt és vizesblokkot az önkormányzat továbbra is biztosítja az iskolának az alapfeladat ellátásához.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2018. (III.19.) Képviselő-testületi határozat*

*a Tamási Tankerületi Központ vagyonkezelésében lévő ingatlan átszervezéséről*

*Mórágy Község Önkormányzat Képviselő-testülete úgy határozott, hogy a Mórágyi Általános Iskola szakmai alapdokumentum módosításával egyetért, hogy az Iskola szakmai alapdokumentumából a 7165. Mórágy, Alkotmány utca 40. házszámú, 602 helyrajzi számú telephely tulajdonjogát visszaadja az önkormányzatnak, ezzel a tankerületi központ vagyonkezelési joga megszűnik.*

Szavazás után Mórágy Község Önkormányzat Képviselő – testület egyhangúlag, 5 igen szavazattal a következő határozatot hozta

**30/2018. (III.19.) Képviselő-testületi határozat**

**a Tamási Tankerületi Központ vagyonkezelésében lévő ingatlan átszervezéséről**

Mórágy Község Önkormányzat Képviselő-testülete úgy határozott, hogy a Mórágyi Általános Iskola szakmai alapdokumentum módosításával egyetért, hogy az Iskola szakmai alapdokumentumából a 7165. Mórágy, Alkotmány utca 40. házszámú, 602 helyrajzi számú telephely tulajdonjogát visszaadja az önkormányzatnak, ezzel a tankerületi központ vagyonkezelési joga megszűnik.

Határidő: 2018. március 23.

Felelős: Glöckner Henrik polgármester

Határozatról értesül: Tamási Tankerületi Központ 7090. Tamási, Szabadság utca 29.

**3. Civil szervezetek részére 2018. évi pályázat kiírása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy megküldésre került a testületi anyaggal a pályázati felhívás, annak ismeretében kérte a képviselőket, hogy az előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

*/2018.(III.19.) képviselő-testületi határozat*

*pályázati felhívás a helyi civil szervezetek 2018. évi támogatásáról*

*Mórágy Község Önkormányzatának Képviselő-testülete a helyi civil szervezetek támogatására a határozat melléklete szerint pályázatot ír ki.*

*A Képviselő-testület utasítja a jegyzőt, hogy a pályázati felhívást tegye közzé a település hirdetőtábláján és honlapján.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**31/2018.(III.19.) képviselő-testületi határozat**

**pályázati felhívás a helyi civil szervezetek 2018. évi támogatásáról**

Mórágy Község Önkormányzatának Képviselő-testülete a helyi civil szervezetek támogatására a határozat melléklete szerint pályázatot ír ki.

A Képviselő-testület utasítja a jegyzőt, hogy a pályázati felhívást tegye közzé a település hirdetőtábláján és honlapján.

Felelős: Bakó Józsefné jegyző

Határidő: a határozat és a pályázati felhívás szerint

Határozattal értesítve: civil szervezetek hirdetmény útján

**4.Egyebek**

* **Mórágyi baráti társaság kérelme**

Glöckner Henrik polgármester elmondta, hogy egy mórágyi baráti társaság, azzal a kérelemmel fordult a testülethez, hogy amennyiben lehetőség van, külföldi nyaralásukhoz szeretnék elkérni a 21. személyes buszt. A baráti társaság egyik tagja rendelkezik a busz vezetéséhez szükséges jogosítvánnyal, valamint Taográf kártyával, így a buszt sofőr nélkül szeretnék igényelni. Ezúton kérik az képviselő testület támogatását.

Mucska Melinda képviselő elmondta, hogy nem támogatja a kérelmet, mert ha most oda adjuk a buszt sofőr nélkül, akkor mások is fogják kérni.

Illés Béla képviselő elmondta, hogy csak sofőrrel lehet a buszt igénybe venni, eddig nem volt rá példa, hogy sofőr nélkül adtuk volna ki a buszt, de a megfelelő engedélyek ismeretében támogatom a kérelmet.

Ördög Zoltán képviselő elmondta, hogy ha ez a településen elterjed, akkor sokan fogják igényelni a buszt.

Lieszkovszky Lászlóné képviselő elmondta, hogy így legalább a baráti társaság közösen tud utazni és mivel a sofőr megfelelő papírokkal rendelkezik nincs ellene kifogása. Mivel a kérelmezők közt két hivatalban dolgozó személy is van, rájuk való tekintettel támogatom a kérelmet.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

* */2018.(III.19.) képviselő-testületi határozat*
* *a 21. személyes busz használatának kérelméről*

*Mórágy Község Önkormányzat képviselő-testülete úgy határozott, hogy a Mórágy Község Önkormányzatának tulajdonát képező 21 személyes buszát mórágyi baráti társaság részére kiadja.*

*A busz vezetéséthez szükséges meghatalmazást a polgármester jogosult aláírni- sofőr által tett felelősségvállalási nyilatkozat megtétele mellett – megfelelő gépjárművezetői engedéllyel rendelkező sofőrnek.*

*Az utazással járó üzemanyag költségeket a bérbevevőnek kell vállalnia.*

Szavazás után Mórágy Község Önkormányzat képviselő testülete 4 igen, 1 nem szavazattal a következő határozatot hozta:

* **32/2018.(III.19.) képviselő-testületi határozat**
* **a 21. személyes busz használatának kérelméről**

Mórágy Község Önkormányzat képviselő-testülete úgy határozott, hogy a Mórágy Község Önkormányzatának tulajdonát képező 21 személyes buszát mórágyi baráti társaság részére kiadja.

A busz vezetéséthez szükséges meghatalmazást a polgármester jogosult aláírni- sofőr által tett felelősségvállalási nyilatkozat megtétele mellett – megfelelő gépjárművezetői engedéllyel rendelkező sofőrnek.

Az utazással járó üzemanyag költségeket a bérbevevőnek kell vállalnia.

Határidő: azonnal

Felelős: Glöckner Henrik polgármester

Határozattal értesítve: kérelmezők

**5. Kérdések, interpellációk**

Glöckner Henrik polgármester elmondta, hogy a havazás és a sok esőzés miatt a Kossuth, Alsónánai, valamint a Petőfi utcában több helyen is leszakadt a lakóházak mögött húzódó partfal. A károsultak kérik az önkormányzat segítségét a leszakadt murva, illetve föld elszállításához. Sajnos ezeken a területeken vis maior sem nyújtható be, mert nem itt húzódnak a közművezetékek. Saját erőből kell segítséget nyújtanunk a károsultaknak.

Illés Béla képviselő elmondta, hogy szeretné megtudni, hogy a Szabadság és a Kismórágyi járdaszakaszok megépítésére megérkeztek-e az árajánlatok. Mikor várható a munkálatok megkezdése.

Glöckner Henrik polgármester elmondta, hogy az árajánlatokat még várjuk, és sajnos a munkák elkezdésének idejét sem tudja pontosan.

Ördög Zoltán képviselő elmondta, hogy a nemrégen felújított Petőfi és Szabadság utca összekötő szakaszához szükséges lenne egy elsőbbségadás táblát kihelyezni, a balesetek elkerülése érdekében, mert sokan körültekintés nélkül hajtanak ki, figyelmen kívül hagyva a jobb kéz szabályt.

Mucska Melinda képviselő elmondta, hogy az iskola udvarán lévő mellékhelyiség helyreállításához a Tamási Tankerületi Központ a szükséges anyagokat megvásárolja, de a munkálatok elvégzéséhez az önkormányzat segítségét kéri.

Illés Béla képviselő elmondta, hogy a TARR Kft. internet hálózatot épít ki Mórágy településen. Minőségi javulást okoz a településen, mert a lakosság választhat a szolgáltatók közül.

Az testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 16.45 órakor bezárta.

Kmft.

**Glöckner Henrik Bakó Józsefné**

 polgármester jegyző